ಅನುಪ್ರಿಯಾ ಪಟೇಲ್

ಅನುಪ್ರಿಯಾ ಪಟೇಲ್ (ಜನನ ೨೮ ಏಪ್ರಿಲ್ ೧೯೮೧)  ಒಬ್ಬ ಭಾರತೀಯ ರಾಜಕಾರಣಿ, ಶಿಕ್ಷಕಿ ಮತ್ತು ಉತ್ತರ ಪ್ರದೇಶ ರಾಜ್ಯದ ಸಾಮಾಜಿಕ ಕಾರ್ಯಕರ್ತೆ. ಅವರು ೨೦೧೬ ರಿಂದ ಅಪ್ನಾ ದಳ (ಸೋನೆಲಾಲ್) ಪಕ್ಷದ ಅಧ್ಯಕ್ಷರಾಗಿದ್ದಾರೆ ಮತ್ತು ೭ ಜುಲೈ ೨೦೨೧ ರಿಂದ ಭಾರತದ ವಾಣಿಜ್ಯ ಮತ್ತು ಕೈಗಾರಿಕಾ ರಾಜ್ಯ ಸಚಿವರಾಗಿದ್ದಾರೆ.  ಅವರು ೨೦೧೪ ರಿಂದ ಲೋಕಸಭೆಯಲ್ಲಿ ಮಿರ್ಜಾಪುರವನ್ನು ಪ್ರತಿನಿಧಿಸುತ್ತಿದ್ದಾರೆ. ಅವರು ೨೦೧೬ ರಿಂದ ೨೦೧೯ರವರೆಗೆ ಭಾರತ ಸರ್ಕಾರದ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯದ ರಾಜ್ಯ ಸಚಿವರಾಗಿದ್ದರು.  ಅವರು ಈ ಹಿಂದೆ ವಾರಣಾಸಿಯ ಉತ್ತರ ಪ್ರದೇಶದ ವಿಧಾನಸಭೆಯ ರೊಹನಿಯಾ ಕ್ಷೇತ್ರಕ್ಕೆ ವಿಧಾನಸಭೆಯ ಸದಸ್ಯರಾಗಿ ಚುನಾಯಿತರಾಗಿದ್ದರು. ಅಲ್ಲಿ ಅವರು ೨೦೧೨ ರಿಂದ  ೨೦೧೪ ರವರೆಗೆ ಪೀಸ್ ಪಾರ್ಟಿ ಆಫ್ ಇಂಡಿಯಾ ಮತ್ತು ಬುಂದೇಲ್‌ಖಂಡ್ ಕಾಂಗ್ರೆಸ್‌ನೊಂದಿಗೆ ಮೈತ್ರಿ ಮಾಡಿಕೊಂಡು ಪ್ರಚಾರದಲ್ಲಿ ಹೋರಾಡಿದ್ದರು. 

 ಜೀವನ 
ಅನುಪ್ರಿಯಾ ಪಟೇಲ್ ಉತ್ತರ ಪ್ರದೇಶ ಮೂಲದ ಅಪ್ನಾ ದಳ (ಸೋನೆಲಾಲ್) ರಾಜಕೀಯ ಪಕ್ಷವನ್ನು ಸ್ಥಾಪಿಸಿದ ಸೋನೆ ಲಾಲ್ ಪಟೇಲ್ ಅವರ ಪುತ್ರಿ. ಅವರು ಲೇಡಿ ಶ್ರೀ ರಾಮ್ ಕಾಲೇಜ್ ಫಾರ್ ವುಮೆನ್ ಮತ್ತು ಛತ್ರಪತಿ ಶಾಹು ಜಿ ಮಹಾರಾಜ್ ವಿಶ್ವವಿದ್ಯಾನಿಲಯದಲ್ಲಿ (ಹಿಂದೆ ಕಾನ್ಪುರ್ ವಿಶ್ವವಿದ್ಯಾಲಯ) ಶಿಕ್ಷಣ ಪಡೆದರು.   ಅವರು ಮನೋವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವಿಗಳನ್ನು ಹೊಂದಿದ್ದಾರೆ ಮತ್ತು ವ್ಯವಹಾರ ಆಡಳಿತದಲ್ಲಿ ಎಮ್ ಬಿ ಎ) ಸ್ನಾತಕೋತ್ತರ ಪದವಿಗಳನ್ನು ಹೊಂದಿದ್ದಾರೆ. Seth, Maulshree (12 February 2012). 

 ವೃತ್ತಿ 
ಇವರು ಅಕ್ಟೋಬರ್  ೨೦೦೯ ರಲ್ಲಿ ತನ್ನ ತಂದೆಯ ಮರಣದ ನಂತರ ಪಟೇಲ್ ಅಪ್ನಾ ದಳದ ಅಧ್ಯಕ್ಷರಾಗಿದ್ದಾರೆ. Seth, Maulshree (12 February 2012).  ೨೦೧೨ರಲ್ಲಿ, ಅವರು ವಾರಣಾಸಿಯ ರೊಹನಿಯಾ ಕ್ಷೇತ್ರಕ್ಕೆ ಉತ್ತರ ಪ್ರದೇಶ ವಿಧಾನಸಭೆ ಚುನಾವಣೆಯ ಸದಸ್ಯರಾಗಿ ಆಯ್ಕೆಯಾದರು. 

೨೦೧೪ ರ ಸಾರ್ವತ್ರಿಕ ಚುನಾವಣೆಯಲ್ಲಿ, ಪಟೇಲ್ ಅವರ ಪಕ್ಷವು ನರೇಂದ್ರ ಮೋದಿ ನೇತೃತ್ವದ ಭಾರತೀಯ ಜನತಾ ಪಕ್ಷದೊಂದಿಗೆ ಮೈತ್ರಿ ಮಾಡಿಕೊಂಡು ಪ್ರಚಾರ ನಡೆಸಿತು. ಅವರು ಮಿರ್ಜಾಪುರ ಕ್ಷೇತ್ರದಿಂದ ಸಂಸದರಾಗಿ ಆಯ್ಕೆಯಾದರು. ಚುನಾವಣೆಯ ನಂತರ, ಎರಡು ಪಕ್ಷಗಳು ವಿಲೀನಗೊಳ್ಳುತ್ತವೆ ಎಂಬ ವದಂತಿಗಳು ಇದ್ದವು ಆದರೆ ಪಟೇಲ್ ಅವರು ಸಾಧ್ಯತೆಗಳನ್ನು ತಿರಸ್ಕರಿಸಿದರು. "No ministerial berth for Anupriya Patel". 

 ಕುಟುಂಬ 

 ಕೃಷ್ಣ ಪಟೇಲ್ 
ಕೃಷ್ಣ ಪಟೇಲ್ ಕೇಂದ್ರ ಸಚಿವ ಮತ್ತು ಅಪ್ನಾ ದಳ (ಎಸ್) ಅಧ್ಯಕ್ಷೆ ಅನುಪ್ರಿಯಾ ಪಟೇಲ್ ಅವರ ತಾಯಿ. ಅಪ್ನಾ ದಳದ ಸಂಸ್ಥಾಪಕ ಡಾ. ಸೋನೆ ಲಾಲ್ ಪಟೇಲ್ ನಿಧನರಾದ ನಂತರ ಕೃಷ್ಣ ಪಟೇಲ್ ಅಪ್ನಾ ದಳದ (ಕಾಮೆರವಾಡಿ) ಪಕ್ಷದ ಅಧ್ಯಕ್ಷರಾದರು.   ೨೦೨೨ರ ಚುನಾವಣೆಗೆ ಸಮಾಜವಾದಿ ಪಕ್ಷದ ಮೈತ್ರಿ ಅಭ್ಯರ್ಥಿಯಾಗಿ ಕೃಷ್ಣ ಪಟೇಲ್ ಉತ್ತರ ಪ್ರದೇಶದ ಪ್ರತಾಪಗಢ್ ಸದರ್ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ಧಿಸಿ ವಿಫಲರಾದರು.  ಡಾ ಪಲ್ಲವಿ ಪಟೇಲ್ ಅನುಪ್ರಿಯಾ ಪಟೇಲ್ ಅವರ ಸಹೋದರಿ ಇತ್ತೀಚೆಗೆ ಪಲ್ಲವಿ ಪಟೇಲ್ ಅವರು ಸೀರತ್ತು ವಿಧಾನ ಸಭೆಯಲ್ಲಿ ಉಪ ಸಿಎಂ ಕೇಶವ ಪ್ರಸಾದ್ ಮೌರ್ಯ ಅವರನ್ನು ಸೋಲಿಸಿದ ನಂತರ ಸುದ್ದಿಯಾಗಿದ್ದಾರೆ.  

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 ಲೋಕಸಭೆಯ ಜೀವನಚರಿತ್ರೆ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು